EkBass/fiwiki-20250220-pages-articles huggingface dataset:
Bob Burns

Robert Lewis "Bob" Burns Jr. (24. marraskuuta 1950 – 3. huhtikuuta 2015) oli yhdysvaltalainen rumpali, joka oli Lynyrd Skynyrd -yhtyeen alkuperäisjäsen. Bob Burns liittyi vuonna 1964 Ronnie Van Zantin perustamaan Lynyrd Skynyrd -yhtyeeseen. Burns ja Van Zant olivat tavanneet baseball-harrastuksen kautta. Muut perustajajäsenet olivat Allen Collins, Gary Rossington ja Larry Junstrom. Burns soittaa yhtyeen varhaisilla singleillä ja demoäänityksillä, joita on julkaistu Skynyrd's First and... Last -kokoelma-albumilla. Burns erosi yhtyeestä vuonna 1971 mutta palasi takaisin seuraavana vuonna. Tämän ajan hänen tilallaan soitti Rickey Medlocke, joka on tunnettu paremmin Lynyrd Skynyrdin kitaristina. Burns palasi soittamaan yhtyeen kahdella ensimmäisellä studioalbumilla Pronounced Leh-Nerd Skin-Nerd ja Second Helping. Vuoden 1975 alussa Burns jätti yhtyeen kiertue-elämän ja yhtyeen alkoholipainotteisen elämäntavan käydessä liian raskaaksi. Muut jäsenet eivät kohdelleet Burnsia hyvin, eikä hän muistellut kovin lämpimästi Lynyrd Skynyrd -aikojaan. Burns katosi julkisuudesta eikä jatkanut muusikkona. Vuonna 1996 hän esiintyi jälleen yhtyeen kanssa elokuvan Freebird: The Movie julkaisun yhteydessä. 13. maaliskuuta 2006 Burns pääsi Rock and Roll Hall of Fameen Lynyrd Skynyrdin jäsenenä, jolloin hän esiintyi valintaseremoniassa yhtyeen elossa olevien jäsenien Gary Rossingtonin, Billy Powellin, Ed Kingin ja Artimus Pylen kanssa soittaen kappaleet "Sweet Home Alabama" ja "Free Bird". Burns kuoli huhtikuussa 2015 törmättyään autolla postilaatikkoon ja puuhun kotinsa lähellä. Viranomaisten mukaan Burnsilla ei ollut turvavyötä ja tapahtumahetkellä oli huono sää. ==Lähteet== * * Lynyrd Skynyrd: A Southern Ghost Story ==Aiheesta muualla== * Lynyrd Skynyrdin historiaa * Bob Burnsin muistosivu Luokka:Lynyrd Skynyrd Luokka:Yhdysvaltalaiset rumpalit Luokka:Vuonna 1950 syntyneet Luokka:Vuonna 2015 kuolleet Luokka:Liikenneonnettomuudessa kuolleet
Juhana III (veistos)

pienoiskuva|Juhana III:n patsas Julinin korttelissa Turussa. Juhana III on taiteilija Sofia Saaren rintakuvaveistos Turussa Julinin korttelissa Casagranden talon edustalla. Pronssiveistos juhlistaa alueen 30-vuotista rakennuskannan kunnostusurakkaa. Arkkitehti Benito Casagranden tilaaman muistomerkin paljasti kulttuuri- ja urheiluministeri Stefan Wallin vuonna 2009. Saari kuvaa Juhanan pitkäpartaisena noin viisikymppisenä kuninkaana. Hän liittyy vahvasti Turun historiaan ja myös patsaan sijaintipaikan historiaan. Koska ruotsinkieliset olivat omineet Turun tuomiokirkon itselleen, määräsi Juhana tontille rakennettavaksi kirkon suomenkieliselle väestölle. Rakennushanketta ei kuitenkaan saatu koskaan vietyä loppuun. Porissa oleva Juhana Herttuan kokovartalopatsas vuodelta 2008 on myös Saaren tekemä. == Lähteet == Luokka:Turun patsaat ja veistokset Luokka:VI kaupunginosa
Ed King

Edward Calhoun "Ed" King (14. syyskuuta 1949 – 22. elokuuta 2018) oli yhdysvaltalainen muusikko. King tunnettiin yhtyeiden Lynyrd Skynyrd ja Strawberry Alarm Clock kitaristeina. Vuodesta 1996 alkaen King oli eläkkeellä ja asui viimeiset vuotensa Nashvillessä. ==Ura== Ed King oli psykedeelistä rockia esittäneen Strawberry Alarm Clock -yhtyeen kitaristi. King kirjoitti yhtyeen suurimman hitin "Incense and Peppermints". King tapasi Lynyrd Skynyrdin jäsenet vuonna 1968, kun he toimivat Strawberry Alarm Clockin konserteissa lämmittelijänä. Strawberry Alarm Clockin hajoamisen jälkeen King liittyi basistiksi Lynyrd Skynyrdiin vuonna 1972 Leon Wilkesonin tilalle. King soittaa bassoa yhtyeen debyyttialbumilla Pronounced Leh-Nerd Skin-Nerd. Laulaja Ronnie Van Zant ei pitänyt Kingin soittotaidoista ja pyysi tätä vaihtamaan kitaraan Wilkesonin palattua. Yhtyeen muut kitaristit olivat Allen Collins ja Gary Rossington. Tunnetuin Kingin kirjoittama kappale on "Sweet Home Alabama", jossa hän soittaa soolokitaraa. Muita Lynyrd Skynyrdin kappaleita joiden kirjoittamiseen King osallistui ovat "Poison Whiskey," "Saturday Night Special," ja "Workin' For MCA". King jätti yhtyeen vuonna 1975, hänen tilalleen liittyi Steve Gaines. Gaines ja Van Zant kuolivat lokakuussa 1977 Lynyrd Skynyrdiä kuljettaneen lentokoneen syöksyttyä maahan. King ja Gaines olivat syntyneet sattumalta samoina päivinä. King palasi Lynyrd Skynyrdiin vuonna 1987, kun yhtye kokoontui uudestaan muistamaan lento- onnettomuutta. Uudessa Lynyrd Skynyrdissa oli viisi alkuperäisjäsentä King mukaan lukien. Syksyllä 1995 King joutui jättämään yhtyeen sairastuttuaan sydämen vajaatoimintaan. Hänelle tehtiin onnistunut sydämensiirto vuonna 2011. Vuonna 2005 King yritti palata Lynyrd Skynyrdiin, mutta häntä ei huolittu takaisin. Maaliskuussa 2006 hän pääsi osana Lynyrd Skynyrdia Rock and Roll Hall of Fameen ja esiintyi valintaseremoniassa yhtyeen kanssa. Vuonna 2014 King vieraili Skinny Mollyn albumilla Here For A Good Time soittaen kappaleessa "Make It Easy". King kuoli keuhkosyöpään 68-vuotiaana. ==Lähteet== * * Back in His Arms ==Aiheesta muualla== *Lynyrd Skynyrdin historiaa Luokka:Lynyrd Skynyrd Luokka:Yhdysvaltalaiset kitaristit Luokka:Vuonna 1949 syntyneet Luokka:Vuonna 2018 kuolleet
Hengan International

Hengan International on kiinalainen monialayhtiö, jonka markkina-arvo on noin 10 miljardia dollaria. Yhtiö valmistaa muun muassa pehmopaperia ja henkilökohtaisia hygieniatuotteita. Huhtikuussa 2018 Henganin kerrottiin ostaneen 11,7 miljoonalla eurolla 36,5 prosentin osuuden Kuopioon suunnitellusta Finnpulp-hankkeesta. Sopimukseen kerrotaan liittyvän mahdollisuus kasvattaa omistusosuus 49 prosenttiin. ==Lähteet== ==Aiheesta muualla== *Yrityksen verkkosivut Luokka:Kiinalaiset teollisuusyritykset Luokka:Pehmopaperin valmistajat
USS Indiana

USS Indiana voi tarkoittaa seuraavia Yhdysvaltain laivaston aluksia: *USS Indiana (BB-1), Indiana-luokan taistelulaiva *USS Indiana (BB-50), South Dakota -luokan taistelulaiva *USS Indiana (BB-58), South Dakota -luokan taistelulaiva *USS Indiana (SSN-789), Virginia-luokan ydinsukellusvene
Viktória Hrunčáková

Viktória Hrunčáková (o.s. Kužmová, s. 11. toukokuuta 1998 Košice) on slovakialainen tennispelaaja. Hän on sijoittunut parhaimmillaan kaksinpelissä WTA-listan sijalle 43 maaliskuussa 2019. Hän voitti vuonna 2015 tyttöjen nelinpeliturnauksen Yhdysvaltain avoimissa Aleksandra Pospelovan kanssa. Seuraavana vuonna hän oli siellä kaksinpelissä loppuottelussa. Ensimmäisessä pelaamassaan Grand Slam -turnauksen pääsarjassa Yhdysvaltain avoimissa 2017 Kužmová hävisi ensimmäisellä kierroksella Venus Williamsille voittaen kuitenkin yhden erän häntä vastaan. Australian avoimissa 2018 hän hävisi avauskierroksella Elise Mertensille. Helmikuussa hän eteni välieriin Budapestin WTA-turnauksessa. Hän hävisi turnauksen karsintojen toisen kierroksen ottelunsa, mutta sai lopulta villin kortin pääsarjaan, missä voitti avauskierroksella neljänneksi sijoitetun Sorana Cîrstean, toisella kierroksella Sabine Lisickin ja puolivälierissä Petra Martićin. Välierissä hän hävisi Alison Van Uytvanckille. == Lähteet == == Aiheesta muualla == * * Luokka:Slovakialaiset tennispelaajat Luokka:Vuonna 1998 syntyneet Luokka:Elävät henkilöt
USS Massachusetts

USS Massachusetts voi tarkoittaa seuraavia Yhdysvaltain laivaston aluksia: *USS Massachusetts (1791), kuunari *USS Massachusetts (1845), höyryalus *USS Massachusetts (1860), potkurilla varustettu höyryalus *USS Massachusetts (1869), Kalamazoo-luokan monitori *USS Massachusetts (BB-2), Indiana-luokan taistelulaiva *USS Massachusetts (1917), miinalaiva *USS Massachusetts (BB-54), South Dakota -luokan taistelulaiva *USS Massachusetts (BB-59), South Dakota -luokan taistelulaiva *USS Massachusetts (SSN-798), Virginia-luokan ydinsukellusvene.
Lassi Viholainen

Lassi Viholainen (s. 16. kesäkuuta 1999) on suomalainen jalkapalloilija, joka edusti Veikkausliigassa turkulaista FC Interiä kausina 2017–2019. Hän pelasi 23 liigaottelua ja teki niissä yhden maalin. Kaudella 2019 hän pelasi myös lainalla Ykkösessä AC Kajaanin joukkueessa. Hän on pelipaikaltaan laitapelaaja. == Lähteet == == Aiheesta muualla == Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1999 syntyneet Luokka:Elävät henkilöt
USS Oregon (BB-3)

USS Oregon (runkonumero BB-3) oli Yhdysvaltain laivaston vuonna 1893 vesille laskettu Indiana-luokan taistelulaiva. == Valmistus == Alus tilattiin 30. kesäkuuta 1890 Union Iron Worksiltä San Franciscosta Kaliforniasta, missä köli laskettiin 19. marraskuuta 1891. Alus laskettiin vesille 26. lokakuuta 1893 kumminaan John C. Ainsworthin tytär Daisy Ainsworth ja otettiin palvelukseen 15. heinäkuuta 1896 päällikkönään H. L. Howison.history.navy.mil == Palvelus == Ensimmäisen maailmansodan päätyttyä alus poistettiin palveluksesta 12. kesäkuuta 1919 Bremertonissa Washingtonissa. Alus palautettiin palvelukseen 21. elokuuta vastaanottamaan presidentti Woodrow Wilsonia, joka saapui tarkastamaan Seattleen sijoitettua Tyynenmeren laivastoa. Alus poistettiin palveluksesta 4. lokakuuta. Yhdysvaltain laivaston ottaessa käyttöön runkonumerojärjestelmän 17. heinäkuuta 1920 alus sai tunnuksen BB-3. Aluksen kohtaloksi ajateltiin museointi ja sijoituspaikaksi jokin Oregonin satamakaupungeista, mutta Washingtonin laivastosopimus muutti tilannetta. Alus määritettiin 4. tammikuuta 1924 kelpaamattomaksi sotapalvelukseen ja laivastoluetteloon se merkittiin reliikiksi ja tyypiksi luokittelematon. Kesäkuussa 1925 alus lainattiin Oregonille ja sijoitettiin Portlandiin kelluvaksi monumentiksi ja museoksi. Aluksen runkonumeroksi vaihtui 17. helmikuuta 1941 IX-22, kun luokittelemattomille aluksille määritettiin oma alustyyppinsä. Toisen maailmansodan alettua arvioitiin aluksen romutusarvo merkittäväksi, joten se poistettiin 2. marraskuuta 1942 alusluettelosta ja myytiin 7. joulukuuta. Maaliskuussa 1943 alus hinattiin Kalimaan Washingtoniin aseiden ja järjestelmien poistoon. Laivasto esitti romutuksen keskeytystä, jotta hylkyä voitaisiin käyttää varastona tai aallonmurtajana Guamin valtauksessa. Heinäkuussa 1944 hylky kuormattiin dynamiitillä ja ampumatarvikkeilla ja hinattiin Guamiin, missä se oli joitakin vuosia. Aluksen ankkuri petti 14.-15. marraskuuta 1948 taifuunissa ja se ajautui merelle. Etsintäkoneet paikansivat 8. joulukuuta hylyn, joka hinattiin takaisin. Hylky myytiin 15. maaliskuuta 1956 Massey Supply Corporationille, joka myi sen edelleen Iwai Sanego Companylle. Alus hinattiin Kawasakiin Japaniin, missä se romutettiin. == Lähteet == * === Viitteet === == Aiheesta muualla == Luokka:Indiana-luokan taistelulaivat Luokka:Yhdysvaltalaiset Espanjan–Yhdysvaltain sodan taistelulaivat
Dalila Jakupović

Dalila Jakupović (s. 24. maaliskuuta 1991 Jesenice) on slovenialainen tennispelaaja. Hän on sijoittunut parhaimmillaan kaksinpelissä WTA-listan sijalle 69 marraskuussa 2018 ja nelinpelissä sijalle 38 syyskuussa 2018. Hän on voittanut urallaan kaksi WTA-turnausta nelinpelissä. Marraskuussa 2017 Jakupović pelasi sijoittamattomana WTA 125k -turnauksen loppuottelussa Mumbaissa. Hän hävisi loppuottelussa Aryna Sabalenkalle. Vuonna 2017 Jakupović voitti Istanbulin WTA-turnauksen nelinpelin Nadija Kitšenokin kanssa. Vuonna 2018 hän voitti Irina Kromatševan kanssa Bogotán WTA-turnauksen nelinpelin. == Lähteet == == Aiheesta muualla == * * Luokka:Slovenialaiset tennispelaajat Luokka:Vuonna 1991 syntyneet Luokka:Elävät henkilöt
Konttakääpä

Konttakääpä (Phellinus contiguus, syn. Fuscoporia contigua) on Suomessa puutteellisesti tunnettu (DD) monivuotinen arinakääpälaji, mutta ainakin Porin seudulta sitä on tavattu. Varma löytö on jo aiemmin Ahvenanmaalta. Se elää tyrnipensaiden rungolla kuten myös sukulaisensa tyrninkääpä (P. hippophaëicola), mutta pikemmin vanhojen pensiden tyviosissa. Keski-Euroopassa laji tunnetaan ainakin tammelta. Ulkonaisesti se muistuttaa pikireunakääpää (P. lundellii), mutta on käytännöllisesti katsoen aina pinnanmyötäisesti kasvava. Myös etelänkääpä (P. ferruginosus) on samantapainen. Konttakäävän pillit ovat suhteellisen suuria, joskus lähes millimetrin läpimittaisia. == Lähteet == == Aiheesta muualla == *laji.fi Konttakääpä Luokka:Arinakäävät
USS Oregon

USS Oregon voi tarkoittaa seuraavia Yhdysvaltain laivaston aluksia: *USS Oregon (1841), priki *USS Oregon keskeneräisenä romutettu monitori *USS Oregon (BB-3), Indiana-luokan taistelulaiva *USS Oregon (SSN-793), Virginia-luokan ydinsukellusvene
Oskari Jakonen

Oskari Jakonen (s. 22. huhtikuuta 1997) on suomalainen jalkapalloilija, joka edustaa Ykkösliigassa pelaavaa SalPaa. Hän on pelipaikaltaan laitahyökkääjä. Jakonen on Salon Palloilijoiden kasvatti. Hän on edustanut TPS:ää kaudesta 2015 alkaen. Kausina 2018 ja 2020 TPS on pelannut Veikkausliigassa sekä muina kausina Ykkösessä. Jakonen on pelannut Ykkösessä ennen kauden 2021 alkua 86 ottelua ja tehnyt niissä 13 maalia. Kaudella 2018 hän pelasi Veikkausliigassa 27 ottelua ja teki niissä neljä maalia, huhtikuussa FC Interiä, toukokuussa PS Kemiä, kesäkuussa IFK Mariehamnia ja syyskuussa FC Lahtea vastaan. Lokakuussa 2019 hän teki maalin liigakarsintaottelussa Kokkolan Pallo-Veikkoja vastaan TPS:n varmistaessa 0–3-vierasvoitolla nousunsa Veikkausliigaan. Kaudella 2020 Jakonen pelasi Veikkausliigassa 19 ottelua, joista 11 kertaa avauskokoonpanossa, eikä tehnyt yhtään maalia. Oskari Jakosen isä Petri Jakonen on pelannut jalkapalloa Veikkausliigassa ja ollut TPS:n toimitusjohtaja. Pikkuveli Olli Jakonen pelaa jalkapalloa Ykkösessä Ekenäs IF:ssä. == Lähteet == == Aiheesta muualla == Luokka:Suomalaiset jalkapalloilijat Luokka:Vuonna 1997 syntyneet Luokka:Elävät henkilöt
Albiorix

Albiorix voi viitata seuraaviin asioihin: * Albiorix, ("maailman kuningas") kelttien Teutates-jumalan yksi nimitys * Albiorix, Saturnuksen kuu
Huicoma

Huicoma (Huilerie Cotonnière du Mali) on malilainen kasviöljyn tuottaja. Vuonna 1979 perustettu valtionyhtiö yksityistettiin kansainvälisten rahoittajien vaatimuksesta vuonna 2005, minkä jälkeen se on käytännössä lopettanut toimintansa. Valtion puuvillayhtiö CMDT:n öljysiementä jalostanut Huicoma valmisti öljyä, saippuaa ja eläinrehua. Sillä oli kolme tehdasta Koutialassa, Koulikorossa ja Katissa, jotka työllistivät yli 1 100 henkilöä. Huicoma oli taloudellisesti menestyvä ja sen työntekijät olivat hyvin palkattuja. Yhtiön liikevaihto oli 27 miljardia CFA-frangia vuonna 2002. Malin valtio myi 84 % sen pääomasta liikemies Alou Tomotan perustamalle Tomota- ryhmälle yhdeksällä miljardilla CFA-frangilla. Huicoma on esimerkki Malin valtionyhtiöiden epäonnistuneesta yksityistämisestä. Omistajanvaihdoksen jälkeen CMDT alkoi myydä öljysiementuotantonsa markkinahintaan, jolloin Huicomalla ei ollut enää varaa ostaa riittävästi raaka-ainetta. Aikaisemmin valtion tukemaa Huicoman eläinrehua ostaneet karjankasvattajat eivät pystyneet hankkimaan kallista rehua, mikä johti tuotannon supistumiseen ja lihan hinnan nousuun. Tehtaiden sulkeminen aiheutti työttömyyttä ja sosiaalisia ongelmia, jotka näkyvät yhä paikallisina levottomuuksina. Yksityistämisprosessiin liittyneet epäselvyydet ja väärinkäytökset ovat edelleen selvittämättä. ==Lähteet== Luokka:Malilaiset yritykset
Sana sanaa vastaan

Sanaa sanaa vastaan on Seppo Jokisen kirjoittama vuonna 2005 julkaistu rikosromaani, jonka kustansi Karisto. ==Juoni== Kuolleen naisvanhuksen kädestä löytynyt kirje johdattaa Koskisen yli 30 vuotta sitten tapahtuneen murhan jäljille. Samaan aikaan suojelua vaativan talon pihasta löytyy ruumis.http://www.dekkaripaivat.fi/node/157 http://dekkarinetti.tornio.fi/index.php?p=JokinenSeppo#Arvostelujahttp://dekkarinetti.tornio.fi/index.php?p=JokinenSeppo #Arvosteluja == Lähteet == == Aiheesta muualla == * Kirjasampo Luokka:Suomalaiset rikosromaanit Luokka:Vuoden 2005 kirjat Luokka: Seppo Jokisen teokset
Tamara Korpatsch

Tamara Korpatsch (s. 12. toukokuuta 1995 Hampuri) on saksalainen tennispelaaja. Hän on sijoittunut parhaimmillaan kaksinpelissä WTA-listan sijalle 124 heinäkuussa 2017. Huhtikuussa 2018 Korpatsch eteni puolivälieriin Luganon WTA-turnauksessa. Ensimmäisellä kierroksella hän sai luovutusvoiton ykköseksi sijoitettua Kristina Mladenovicia vastaan. == Lähteet == == Aiheesta muualla == * * Luokka:Saksalaiset tennispelaajat Luokka:Vuonna 1995 syntyneet Luokka:Elävät henkilöt
Kazunori Seo

Kazunori Seo (, s. 1974 Kitakyushu) on japanilainen huilisti. Hän aloitti musiikin opiskelun muusikkovanhempiensa johdolla kuusivuotiaana. Sittemmin hän opiskeli Pariisissa opettajinaan muiden muassa Raymond Guiot, Kurt Redel, Patrick Gallois, Benoît Fromanger ja Alain Marion. Hän sai Pariisin konservatorion ensipalkinnon huilunsoitossa vuonna 1998 ja lisäksi kamarimusiikissa vuonna 1999.Naxos.com: Kazunori Seo Seo on voittanut useita kansainvälisiä kilpailuja. Hänen levytystensä joukossa ovat Leopold Hofmannin huilukonserttojen tulkinnat Naxos-levymerkille. == Lähteet == Luokka:Japanilaiset huilistit Luokka:Vuonna 1974 syntyneet Luokka:Elävät henkilöt
Tervetuloa, tai ulkopuolisilta pääsy kielletty

Tervetuloa, tai ulkopuolisilta pääsy kielletty () on neuvostoliittolainen komediaelokuva ja tunnetun Elem Klimovin ensimmäinen pitkän elokuvan ohjaustyö. Pioneerilasten kesäleiristä kertova elokuva kritisoi allegorisesti neuvostoyhteiskuntaa, minkä takia se laitettiin esityskieltoon ja tuotiin yleisön nähtäväksi vasta Neuvostoliiton lakkautuksen jälkeen 1990-luvulla. Elokuvan pääosia näyttelevät Jevgeni Jevstignejev, Arina Aleinikova ja Lidija Smirnova. == Juoni == Pioneerileirin johtajamies yrittää suojella leirin lapsia vahingoilta, ettei hän vain joutuisi vastuuseen mistään ikävyyksistä. Muuan poika rikkoo yhtä keskeistä määräystä uimalla läpi uimarantaa rajaavan verkon yksin läheiseen saareen, jossa on yleinen uimaranta. Hänet lähetetään kotiin isoäitinsä luo, mutta poika pelkää tämän kuolevan suruun asian takia ja palaa leiriin. Hän oleskelee siellä salaa muiden lasten avustuksella. == Lähteet == Luokka:Vuoden 1964 neuvostoliittolaiset elokuvat Luokka:Neuvostoliittolaiset komediaelokuvat Luokka:Lastenelokuvat Luokka:Neuvostoliitossa tapahtuvat elokuvat Luokka:Elokuvat koulusta ja koulutuksesta Luokka:Elokuvat ystävyydestä
Vladislav Kaletnik

Vladislav Kaletnik (s. 24. maaliskuuta 1995) on venäläinen jääkiekkoilija, pelipaikaltaan hyökkääjä, joka pelaa KHL:ssa HK Sotšissa. Kaudella 2014-2015 alkaneella KHL-urallaan hän voitti Metallurgin joukkueessa Gagarin Cupin kaudella 2015–2016. 9.4.2020 mennessä pelaamissaan 280 KHL:n runkosarjaotelussa hän on kerännyt tehopisteet 24+22=46 ja 55 pudotuspeliottelussa tehopisteet 2+3=5. ==Lähteet== * https://en.khl.ru/players/18426/ Luokka:Vuonna 1995 syntyneet Luokka:Elävät henkilöt Luokka:Venäläiset jääkiekkoilijat
Shawna Rochelle Kimbrell

Shawna Rochelle Kimbrell (o.s. Nq A Qui; s. 20. huhtikuuta 1976 Lafayette, Indiana, Yhdysvallat) on yhdysvaltalainen lentäjä. Hän on Yhdysvaltain ilmavoimien ensimmäinen naispuolinen afroamerikkalainen hävittäjälentäjä. Hän otti ensimmäiset lentotuntinsa 14-vuotiaana, valmistui ilmavoimien akatemiasta vuonna 1998 ja lensi ensimmäiset taistelutehtävänsä vuonna 2001. == Lähteet == Luokka:Yhdysvaltalaiset lentäjät Luokka:Yhdysvaltalaiset sotilaat Luokka:Vuonna 1976 syntyneet Luokka:Elävät henkilöt Luokka:Afroamerikkalaiset
Economic Freedom Fighters

Economic Freedom Fighters (EFF) on eteläafrikkalainen äärivasemmistolainen puolue. Puolueen perusti Afrikan kansalliskongressin nuorisoliiton erotettu johtaja Julius Malema kannajineen heinäkuussa 2013. Puolue sai vuoden 2014 vaaleissa 6,35 prosenttia äänistä ja 25 paikkaa parlamentin alahuoneeseen. Maleman on sanonut ymmärtävänsä Etelä-Afrikan köyhiä ja ilmoittanut taistelevansa "imperialisteja" vastaan ja vaatinut "vasta- vallankumouksellisten voimien" eliminointia. Puolue vaatii viljelymaiden ja kaivosten takavarikointia ilman korvauksia omistajille. Maleman mukaan yksikään valkoinen ei ole oikeutettu maan omistukseen Etelä-Afrikassa tai Afrikan mantereella. Vuonna 2018 Malema sanoi, että "en ole koskaan läimäissyt valkoista henkilöä, en ole koskaan peräänkuuluttanut heidän teurastamistaan, en ole koskaan peräänkuuluttanut heidän tappamistaan, ainakaan vielä. Tulevaisuudesta en voi mennä takuuseen". Helmikuussa 2018 puolue teki parlamentissa aloitteen maan perustuslain muuttamisesta siten, että maanomistajilta voitaisiin takavarikoida heidän maansa ilman korvauksia. Myös valtapuolue ANC oli hyväksynyt joulukuun 2017 puoluekokouksessaan kyseiset toimet ja kannatti ehdotusta. Parlamenttivaaleissa toukokuussa 2019 ANC sai 230 paikkaa, DA 84 paikkaa, EFF 44 paikkaa ja Inkatha 14 paikkaa. ANC ja DA menettivät kumpikin paikkoja, mutta siis ANC:n ehdoton enemmistö parlamentissa säilyi edelleen. Kolmanneksi suurimmaksi puolueeksi tuli Julius Maleman johtama radikaali ja äärivasemmistolainen EFF (Economic Freedom Fighters), joka oli eniten kannatustaan vaaleissa lisännyt puolue. ==Lähteet== Luokka:Etelä-Afrikan puolueet
Léopoldine Doualla-Bell Smith

Léopoldine Doualla-Bell Smith (s. 1938/1939) on kamerunilainen, joka tunnetaan maailman ensimmäisenä tummaihoisena lentoemäntänä. Hän oli Kamerunin kuninkaallisen Doualla-suvun prinsessa. Hän aloitti 15-vuotiaana työnsä lentokentällä, ja hänet lähetettiin 17-vuotiaana Pariisiin Air Francen lentoemäntäkoulutukseen. Työnsä lentoemäntänä hän aloitti Union Aéromaritime de Transport -yhtiöllä vuonna 1957. Vuonna 1960 hän siirtyi perustamisvaiheessa olleelle Air Afriquelle. Koska Doualla-Bell Smith oli ranskankielisen Afrikan ainoa ilmailualalle koulutettu, hänestä tuli uuden yhtiön ensimmäinen työntekijä, ja hän eteni pian yhtiön ensimmäiseksi matkustamoesimieheksi. Doualla-Bell Smithin lentoura kesti 12 vuotta. Vuonna 1969 hän siirtyi Air Afriquelta Union de Transports Aériensin sisaryhtiön johtajaksi. Hän jatkoi myöhemminkin matkailualalla. Hän muutti miehensä kanssa Coloradon Denveriin vuonna 2003, sillä heidän terveydentilansa vaatimaa laadukasta hoitoa oli vaikeaa saada Kamerunissa. == Lähteet == Luokka:Kamerunilaiset henkilöt Luokka:Lentoemännät ja stuertit Luokka:1930-luvulla syntyneet Luokka:Elävät henkilöt
Ristenrauna Magga

Ristenrauna Magga (s. 1945, EnontekiöInarilainen, 30.9.2015, 70-vuotias- Ristenrauna-Magga-Sosiaalivaikuttajalla-riittää-työsarkaa (pdf)) on saamelaisen sosiaali- ja terveysalan järjestön, SámiSoster ry:n perustaja ja toiminnanjohtaja. Ristenrauna Magga on tehnyt monipuolisen uran saamelaisten sosiaali- ja terveyspalvelujen kehittäjänä ja perusoikeuksien puolustajana. Hän on saanut nostettua saamelaisten tarpeet myös valtakunnalliseen keskusteluun ja päätöksentekoon. == Ura == Ristenrauna Magga on ollut lukuisissa luottamustehtävissä. Hän on ollut Saamelaiskäräjien elinkeino- ja oikeuslautakunnan puheenjohtajana sekä on Suomen porosaamelaisten yhdistyksen puheenjohtajana ja sihteerinä toiminut aktiivisesti saamelaisten perinteisten elinkeinojen puolestapuhujana. Ristenrauna Magga on työurallaan sosiaalialalla työskennellyt Sodankylän ja Enontekiön kunnassa, Saamelaisalueen koulutuskeskuksessa, Kynnys ry:ssä ja SámiSoster ry:ssä. == Tunnustukset == Vuonna 2007 Saamelainen parlamentaarinen neuvosto myönsi hänelle pohjoismaisen tasa-arvopalkinnon ja 2009 Sosiaali- ja terveysturvan keskusliitto sosiaaliturvan kultaisen kunniamitalin. Hän toimi vuonna 2010 yhtenä Suomen Euroopan köyhyyden ja syrjäytymisen torjunnan teemavuoden lähettiläistä. Vuonna 2012 Tasavallan presidentti Sauli Niinistö myönsi hänelle sosiaalineuvoksen arvonimen. Vuonna 2018 hän sai Tampereen yliopiston kunniatohtorin arvonimen. Hän oli ensimmäinen saamelaisnainen, joka sai tämän arvonimen. Maggan vetämä SámiSoster sai vuonna 2017 Euroopan kansalaisen palkinnon Muittohallat-projektistaan, jonka tavoitteena on tukea saamelaisten muistisairaiden kokonaisvaltaista toimintakykyä ja vireyttä. == Lähteet == == Aiheesta muualla == Luokka:Saamelaiset henkilöt Luokka:Elävät henkilöt Luokka:Vuonna 1945 syntyneet
OAM Observatory

Astronomical Observatory of Mallorca () on observatorio Mallorcassa, Espanjassa. Observatorio avattiin toukokuussa 1991. Observatoriossa on seitsemän pientä kupolia joissa on teleskoopit sekä planetaario. Siellä järjestettiin avoimen yliopiston opetusta tähtitieteestä. Observatoriolla oli kuitenkin velkaa suuret velat ja se myytiin 1,7 miljoonalla eurolla vuonna 2016. Se on kuitenkin jatkanut tähtitieteellistä toimintaansa myynnin jälkeen. == Lähteet == == Aiheesta muualla == * abcMallorca: Mallorca Planetarium * Visit Pla de Mallorca: The Astronomical Observatory of Mallorca Luokka:Espanjan rakennukset ja rakennelmat Luokka:Mallorca Luokka:Observatoriot
Ilmarinen kyntää kyisen pellon (täsmennyssivu)

Ilmarinen kyntää kyisen pellon voi tarkoittaa seuraavia: * Ilmarinen kyntää kyisen pellon, Akseli Gallen-Kallelan maalaus * Ilmarinen kyntää kyisen pellon, Jukka Salmisen veistos
Aurora Mira

Aurora Mira Mena (1863 Santiago de Chile – 1939 Santiago de Chile) oli chileläinen taidemaalari. Aurora Mira ja hänen vanhempi sisarensa Magdalena olivat yhdet ensimmäisistä chileläisistä ja latinalaisamerikkalaista naisista jotka pääsivät taideakatemiaan ja saivat tunnustusta töistään. http://www.artistasvisualeschilenos.cl/658/w3-article-40421.html Aurora Mira sai töistään taidepalkintoja viidesti, vuosina 1884, 1886 hänen teoksensa Agrippina Metella vangittuna sai ensimmäisen palkinnon, lisäksi vuosina 1889, 1895 ja 1897 tuli muita palkintoja. http://www.ecured.cu/Aurora_Mira == Lähteet == Luokka:Chileläiset taidemaalarit Luokka:Vuonna 1863 syntyneet Luokka:Vuonna 1939 kuolleet
Ilmarinen kyntää kyisen pellon

Ilmarinen kyntää kyisen pellon on Akseli Gallen-Kallelan Kalevala-aiheinen maalaus. Gallen toteutti maalauksen kaksi kertaa osana neljän Kalevala- aiheisen freskon kokonaisuutta: Ensin Pariisin maailmannäyttelyn 1900 Suomen paviljonkiin, ja toisen kerran Kansallismuseoon Helsinkiin. Freskoja varten Gallen-Kallela maalasi aiheesta myös luonnoksia. ==Galleria== Akseli Gallen- Kallela - Ilmarinen ploughing the Viper-field, Sketch for the cupola frescos of the Finnish Pavilion in Paris - A I 654 A - Finnish National Gallery.jpg|Luonnos Pariisin 1900 maailmannäyttelyyn, jossa käärmeet ovat Venäjän lipun väreissä ja yhdellä käärmeistä on päässään Romanovien kruunu Akseli Gallén-Kallela, scene del poema Kalevala, 1928, 02.JPG|Fresko Kansallismuseossa vuodelta 1928 ==Lähteet== == Aiheesta muualla == * Luonnos Kansallisgallerian kokoelmissa. Luokka:Akseli Gallen-Kallelan maalaukset Luokka:Kalevala taiteessa
Sofia Liljegren

Sofia Ulrika Liljegren oik. Uttini, (1765 Rantasalmi – 6. joulukuuta 1795 Tukholma, Ruotsi) oli suomalainen oopperalaulaja, äänialaltaan sopraano. Hän oli hovilaulajatar ja lauloi Ruotsin kuninkaallisessa oopperassa. Hänen puolisonsa oli vuodesta 1788 oopperan kapellimestari Francesco Antonio Uttini.Anteckningar om Göteborgs äldre teatrar, Band 1. 1690-1794 s. 434Ruth- Esther Hillilä, Barbara Blanchard Hong: Historical Dictionary of the Music and Musicians of Finland, Google books Liljegren oli ensimmäisiä suomalaisia esiintyviä taiteilijoita. Hänet hyväksyttiin kuusitoistavuotiaana vuonna 1781 Kuninkaallisen oopperan kuoroon. Kolmen vuoden kuluttua hän lauloi Dianan osan Gluckin oopperassa Ifigeneia Tauriissa ja muutaman näytöksen jälkeen hän pääsi sijaistamaan pääroolin Ifigeneian laulajaa, joka oli estynyt laulamasta. Hänen roolinsa oli myös Clytemnestra J. C. F. Haeffnerin oopperassa Electra. Ura meni sen jälkeen alaspäin yksityiselämän tapausten vuoksi, ja hän kuoli 30-vuotiaana, muutama viikko miehensä kuoleman jälkeen. ==Lähteet== Luokka:Suomalaiset oopperalaulajat Luokka:Suomalaiset sopraanot Luokka:Vuonna 1765 syntyneet Luokka:Vuonna 1795 kuolleet
Antti Vuorenrinne

Antti Tapio Vuorenrinne (s. 9. marraskuuta 1953 Tampere) on suomalainen journalisti, joka toimi usean eri sosiaalidemokraattisen lehden päätoimittajana.Suomen Wanhat Toverit. Antti Vuorenrinne. (Viitattu 23.4.2018) Antti Vuorenrinne syntyi varatuomari Veikko Vuorenrinteen ja Airi Annikki Hyötyläisen perheeseen. Hänen puolisonsa vuodesta 1980 on Teija Maarit Kuure. Vuorenrinne tuli ylioppilaaksi 1973 ja valmistui filosofian maisteriksi 1981. Hän oli Työväen Sivistysliiton alueopintosihteeri 1981–1986 ja Pohjolan Työn päätoimittaja 1986–1989. Turun Päivälehden päätoimittajaksi hänet nimitettiin vuonna 1989. Vuorenrinteellä oli myös useita alansa luottamustehtäviä, kuten SONK:n puheenjohtajuus 1979–1980. Kun Turun Päivälehti ja Demari fuusioitiin vuonna 2001, Vuorenrinne tuli Uutispäivä Demarin uutispäätoimittajaksi. Demokraatiksi nimensä vaihtaneen Uutispäivä Demarin vastaavana päätoimittajana hän työskenteli 2013–2015. == Lähteet == Luokka: Suomalaiset päätoimittajat Luokka:Suomen Sosialidemokraattisen Puolueen jäsenet Luokka:Vuonna 1953 syntyneet Luokka:Elävät henkilöt
Therese Karlsson

Ewa Therese Karlsson (s. 25. tammikuuta 1972 Parainen) on suomalainen oopperalaulaja ja näyttelijä. Hän esitti Yvetten roolin Bertolt Brechtin Mutter Couragessa Svenska Teaternissa 2004. Hän sai nimiroolin Turun Kaupunginteatterin musikaalissa Elisabeth 2005-2006.Therese Karlssonin kotisivu Syksyllä 2010 Karlsson sai pääroolin Åbo Svenska Teaterin musikaalissa Les Miserables, jonka ohjasi Georg Malvius. Hän on laulanut Suomen Kansallisoopperassa Magnusmariassa.Operabase Karlsson on opiskellut Kuninkaallisessa musiikkikorkeakoulussa ja Operastudio 67:ssa Tukholmassa ja sen jälkeen muun muassa Italiassa. Hän on saanut vuonna 2001 Caj Ehrstedt -palkinnon 2001.Fabian Dahlström: Thérèse Karlsson at Uppslagsverket Finland ==Lähteet== Luokka:Suomalaiset sopraanot Luokka:Elävät henkilöt Luokka:Vuonna 1972 syntyneet
Magdalena Mira

thumb|Magdalena Mira: Omakuva Magdalena Mira Mena (30. toukokuuta 1859 Santiago de Chile – 14. lokakuuta 1930 Santiago de Chile) oli chileläinen taidemaalari. Magdalena ja hänen nuorempi sisarensa Aurora Mira olivat ensimmäisiä chileläisiä ja latinalaisamerikkalaisia naisia jotka pääsivät opiskelemaan taideakatemiaan ja saivat tunnustusta töistään. Magdalena Mira toimi myös kuvanveistäjänä. http://www.ecured.cu/Magdalena_Mira Mira esitteli töitään vuosien 1883 ja 1897 välisenä aikana Salón oficialissa. Hänet palkittiin kultamitalilla. Nykyään hänen töitään voi katsella Chilen kansallisessa taidemuseossa.http://www.artistasvisualeschilenos.cl/658/w3-article-40422.html == Lähteet == Luokka:Chileläiset taidemaalarit Luokka:Vuonna 1859 syntyneet Luokka:Vuonna 1930 kuolleet
Nadežda Kurtšenko

Nadežda Kurtšenko (29. joulukuuta 1950 Novopoltava, Kljutševskin piiri, Altain aluepiiri, Venäjän SFNT – 15. lokakuuta 1970) oli neuvostoliittolainen lentoemäntä. Hän oli 15. lokakuuta 1970 mukana Neuvostoliiton ensimmäisenä onnistuneena lentokonekaappauksena tunnetulla Aeroflotin lennolla 244. Hän yritti varoittaa lentäjiä ja estää kaapparien pääsyn ohjaamoon, jolloin kaapparit ampuivat hänet. Kurtšenkolle myönnettiin postuumisti Punaisen lipun kunniamerkki. Hänen mukaansa on nimetty vuori Gissar-vuoristossa, Venäjän kauppalaivaston tankkeri ja asteroidi 2349 Kurchenko. == Varhaiset vuodet == Kurtšenko syntyi 29. joulukuuta 1950 Novo-Poltavan kylässä Kljutševskin piirissä, Altain aluepiirissä. Hän kävi koulunsa loppuun sisäoppilaitoksessa Poninon kylässä Udmurtiassa, jonne hänen perheensä muutti. Hän suunnitteli aloittavansa lakiopinnot, mutta muuttikin vuonna 1968, 17-vuotiaana, Suhumiin Abhasiassa ja aloitti työt kirjanpitäjänä Aeroflotin Suhumin osastolla. Tultuaan täysi-ikäiseksi hän siirtyi lentoemännäksi. Hän tapasi Suhumissa pojan, pari rakastui ja suunnitteli menevänsä naimisiin alkuvuodesta 1971. == Kuolema == Kurtšenko oli 15. lokakuuta 1970 lentoemäntänä Aeroflotin lennolla 244 Suhumista Batumiin. Kymmenen minuuttia lentoonlähdön jälkeen kaksi matkustajaa kutsui hänet luokseen. He näyttivät hänelle asetta ja käskivät viemään ohjaamoon viestin, jossa he vaativat päästä Turkkiin. Kurtšenko kiirehti kohti ohjaamoa, huusi varoituksen ja yritti saada asetta pois kaapparien käsistä, jolloin hänet ammuttiin. == Kuoleman jälkeen == pienoiskuva|Nadežda Kurtšenkon museon tunnus. pienoiskuva|Näyttely Kurtšenkon museossa. Kurtšenko haudattiin Suhumin keskustaan. Hauta siirrettiin 20 vuotta myöhemmin Abhasian sodan levottomuuksien alta Glazovin kaupungin hautausmaalle. Kaapattu kone korjattiin, ja se oli pitkään käytössä Uzbekistanissa. Koneen matkustamossa oli esillä Kurtšenkon kuva. Aseistamattoman Kurtšenkon rohkeaa taistelua terroristeja vastaan ihailtiin Neuvostoliitossa. Iževskiin avattiin Kurtšenkolle omistettu museo. == Lähteet == == Aiheesta muualla == Luokka:Neuvostoliittolaiset henkilöt Luokka:Lentoemännät ja stuertit Luokka:Venäläiset henkirikosten uhrit Luokka:Vuonna 1950 syntyneet Luokka:Vuonna 1970 kuolleet
Lametta

Lametta eli tinseli on koristemateriaali, jota käytetään erityisesti joulukoristeissa ja vappuhuiskuissa. Lametta on muovista tehtyjä ohuita kiiltäviä suikaleita, jotka perinteisesti ovat olleet hopeanvärisiä. Lametta on peräisin 1610-luvulta Saksasta. Alkujaan tinseli tehtiin hopeasta, mutta se hapettui nopeasti eikä säilyttänyt kimaltavuutta, joten hopea korvattiin tinan ja lyijyn seoksella. Lametalla koristeltiin erityisesti joulukuusi. Muovin kehittymisen myötä lamettaa alettiin tehdä muovista. Perhokalastuksessa lamettaa käytetään vieheiden valmistuksessa. ==Lähteet== == Aiheesta muualla == Luokka:Joulukoristeet Luokka:Vieheet
Mikroaggressio

Mikroaggressio on usein tahaton ja huomaamaton loukkaava kommentti tai teko, joka kohdistuu vähemmistöryhmään tai sen edustajaan ja joka vahvistaa tätä ryhmää kohti tunnettuja stereotypioita. Sanakirjaesimerkki mikroaggressiosta on ”En näe sinua mustana.” Termin kehitti psykiatri Chester M. Pierce vuonna 1970 kuvaamaan loukkauksia, joita hän näki ei-mustien yhdysvaltalaisten toistuvasti kohdistavan afroamerikkalaisiin. Professori Ann Phoenixin mukaan mikroaggressiosta on tullut sallitumpaa ja näkyvämpää syyskuun 11. päivän terroritekojen jälkeen. Helen Pluckrose ja James A. Lindsay liittävät kirjassaan Cynical Theories (2020) käsitteen synnyn postmodernismin kehitykseen sosiaalisen oikeudenmukaisuuden teoriana.Pluckrose & Lindsay 2020, s. 114–115. == Lähteet == * === Viitteet === == Aiheesta muualla == Luokka:Yhteiskunnallisen oikeudenmukaisuuden käsitteet
Kehinde Wiley

Kehinde Wiley on yhdysvaltalainen taiteilija, joka tunnetaan afrikkalais- amerikkalaisista hahmoista tekemistään maalauksista. Wiley on tunnettu historiallisten taideteosten uudelleenversioinneista; päähahmona ovat mustat. Myös teosten nimet ovat samat kuin vanhoilla, esimerkiksi Napoleon Leading the Army Over the Alps (alkuperäinen Jacques-Louis David, 1803) tai Equestrian Portrait of King Philip II (Michael Jackson) perustuen Rubensin maalaukseen. Wileyn hahmot ovat usein värikkäällä taustalla, joka perustuu jokin kulttuurin tekstiileihin ja sisältävät usein värikkäitä floraaleja.https://www.nytimes.com/2015/02/20/arts/design/review-kehinde- wiley-a-new-republic-at-the-brooklyn-museum.html Kohua on herättänyt Wileyn maalaus Judith Beheading Holofernes (alkuperäisteos Caravaggion), jossa raamatullisen tarinan juutalaisnainen tappamassa assyrilaista kenraalia on korvattu mustalla naisella pitämässä kädessään valkoisen naisen irtileikattua päätä. Wiley on sanonut maalauksen olevan leikittelyä "tapa valkonaama" -jutulla (kill whitey). Wiley valittiin maalaamaan virallinen muotokuva entisestä presidentistä Barack Obamasta Smithsonian-instituutin kokoelmiin. Maalaus Obamasta sekä Amy Sheraldin maalaus Michelle Obamasta paljastettiin 12. helmikuuta 2018. ==Lähteet== Luokka:Yhdysvaltalaiset taidemaalarit Luokka:Syntymävuosi puuttuu Luokka:Elävät henkilöt
Vasili Tokranov

Vasili Tokranov (s. 2. elokuuta 1989) on venäläinen jääkiekkoilija, joka pelaa KHL:ssa Ak Bars Kazanissa. Kaudella 2008–2009 alkaneella KHL-urallaan Tokranov on 14.5.2022 mennessä pelannut 352 KHL:n runkosarjaottelua tehopistein 32+82=114 ja 80 pudotuspeliottelussa tehopisteet 4+18=22.https://en.khl.ru/players/14732/ 2009 ja 2018 Tokranov on voittanut Ak Bars Kazanin joukkueessa Gagarin Cupin.https://yle.fi/urheilu/3-10172245 Tokranov on saavuttanut alle 18-vuotiaiden maailmanmestaruuden ja alle 20-vuotiaiden MM-pronssin. Venäjän jääkiekkomaajoukkuessa Tokranovilla on kaksi A-maaottelua.http://www.eliteprospects.com/player.php?player=11872< == Lähteet == Luokka:Vuonna 1989 syntyneet Luokka:Elävät henkilöt Luokka:Venäläiset jääkiekkoilijat
Pieksämäen seurakunta

Pieksämäen seurakunta on Etelä-Savon yksi seurakunta. Seurakunnan alueella on 6 kirkkoa: Vanha kirkko, Uusi kirkko, Jäppilän kirkko, Virtasalmen kirkko, Vaalijalan kirkko ja Partaharjussa Ristikiven kirkko. Seurakunnan kirkkoherra on Matti Pehkonen. == Historia == Kirkkohallituksen päätöksellä 16.8.2006 Pieksämäen maaseurakunta ja Pieksämäen kaupunkiseurakunta lakkautettiin 31.12.2006 ja niiden seuraajaksi perustettiin Pieksämäen seurakunta 1.1.2007. Kaupunkiseurakunnan kirkkona oli nykyinen Pieksämäen Uusi kirkko ja maaseurakunnan pääkirkkona Vanha kirkko. Pieksämäen seurakunta siirtyi vuoden 2020 alussa Mikkelin hiippakuntaan. == Lähteet == Luokka:Mikkelin hiippakunnan seurakunnat Luokka:Pieksämäki
Louis (Yhdistyneen kuningaskunnan prinssi)

Prinssi Louis (Louis Arthur Charles; s. 23. huhtikuuta 2018 Lontoo) on Walesin prinssi Williamin ja hänen puolisonsa prinsessa Catherinen kolmas ja nuorin lapsi. Hän on kuningas Charles III:n lapsenlapsi ja neljäntenä kruununperimysjärjestyksessä isänsä ja sisarustensa jälkeen. Hänellä on kaksi sisarusta, isoveli prinssi George ja isosisko prinsessa Charlotte. == Lähteet == Luokka:Prinssit Luokka:Yhdistyneen kuningaskunnan kuninkaalliset Luokka:Vuonna 2018 syntyneet Luokka:Elävät henkilöt Luokka:Seulonnan keskeiset artikkelit
Matias Mäkynen

Matias Mikael Mäkynen (s. 1. syyskuuta 1990 Vaasa) on suomalainen SDP:tä edustava poliitikko ja kansanedustaja. Mäkynen on myös puolueensa kolmas varapuheenjohtaja. ==Tausta== Mäkynen on koulutukseltaan oikeusnotaari Helsingin yliopistosta. ==Poliittinen ura== Marraskuusta 2012 hän on toiminut Vaasan kaupunginvaltuuston jäsenenä ja syyskuusta 2017 Pohjanmaan maakuntavaltuuston puheenjohtajana. Mäkynen on SDP:n varapuheenjohtaja. Hän toimi 2017–2020 SDP:n puoluehallituksen jäsenenä ja vuosina 2015–2021 Pohjanmaan sosialidemokraattien puheenjohtajana. Mäkynen oli valituksi tullessaan kaikkien aikojen nuorin piirin puheenjohtaja. Mäkynen sai vuoden 2019 eduskuntavaaleissa Vaasan vaalipiirissä yhteensä yli 3 500 ääntä ja jäi varasijalle. Mäkysestä tuli kansanedustaja 3. joulukuuta 2019 EU-komissaariksi siirtyneen Jutta Urpilaisen tilalle. == Yksityiselämä == Mäkynen on naimisissa ammattiliitto Pron yhteiskuntasuhdejohtajan Maria Mäkysen (o.s. Rytkönen) kanssa. Heillä on yhteinen kesällä 2019 syntynyt poika. Mäkynen on harrastanut jalkapalloilua. == Lähteet == == Aiheesta muualla == * Luokka:Nykyiset kansanedustajat Luokka:Suomen Sosialidemokraattisen Puolueen poliitikot Luokka:Vaasan kaupunginvaltuutetut Luokka:Pohjanmaan aluevaltuutetut Luokka:Vaasan vaalipiiri Luokka:Vuonna 1990 syntyneet Luokka:Elävät henkilöt
Paakin junaonnettomuus

Paakin junaonnettomuus tapahtui 7. lokakuuta 1926 Kontiomäen ja Vuokatin välillä noin kilometri ennen Paakinmäkeä kun kaksi työjunaa törmäsi yhteen. Onnettomuudessa kuoli viisi henkilöä ja junien veturit sekä 11 soravaunua romuttuivat.Rautatieonnettomuus eilen aamulla Kajaanin koillispuolella, Helsingin Sanomat 08.10.1926 nro 272, s. 3, Kansalliskirjaston Digitoidut aineistot Kontiomäeltä Vuokattiin kello 4.15 aamulla lähetetty työjuna jossa oli 23 tyhjää vaunua ja Paakinmäen pysäkiltä Kontiomäen suuntaan lähetetty työjuna jossa oli 23 täydessä lastissa ollutta soravaunua törmäsivät yhteen kallioleikkauksessa vähän ennen kello viittä aamulla. Paikalla ollut kaarre vaikeutti näkyvyyttä joten tyhjä työjuna törmäsi toiseen junaan täydellä vauhdilla. Täydestä sorajunasta romuttui veturi ja kaksi ensimmäistä vaunua, tyhjästä työjunasta taas veturin lisäksi yhdeksän vaunua niiden joukossa konduktöörinvaunu. Kaikki surmansa saaneet ja pahimmin loukkaantuneet olivat tyhjässä työjunassa. Onneettomuus aiheutui junanlähettäjien väärinkäsityksestä. Vuonna 1928 tuomittiin junan lähettäjänä Kontiomäen asemalla toiminut sähköttäjä Auvinen Sotkamon kihlakunnanoikeudessa 1 vuoden 5 kuukauden vankeusrangaitukseen sekä virasta erotettavaksi. Hänet tuomittiin myös maksamaan korvauksia rautatiehallitukselle sekä elatusapua onnettomuudessa kuolleiden omaisille.Paakin rautatieonnettomuuden aiheuttaja tuomittiin, Helsingin Sanomat 23.04.1928 nro 111, s. 5, Kansalliskirjaston Digitoidut aineistot == Lähteet == Luokka:Sotkamo Luokka:Vuoden 1926 onnettomuudet Luokka:Junaonnettomuudet Suomessa Luokka:1920-luvun junaonnettomuudet Luokka:1920-luvun onnettomuudet Suomessa
Turkmenistanin jääkiekkomaajoukkue

Turkmenistanin jääkiekkomaajoukkue edustaa Turkmenistania kansainvälisissä jääkiekko-otteluissa ja -turnauksissa. Maa liittyi Kansainvälisen jääkiekkoliiton IIHF:n jäseneksi vuonna 2015. Vuonna 2021 maassa oli viisi jäähallia ja 165 rekisteröityä miesjääkiekkoilijaa. == Historiaa == Maan ensimmäinen jäähalli avattiin vuonna 2006. Joukkue pelasi ensimmäiset viralliset ottelunsa Aasian talvikisoissa vuonna 2017. Turkmenistan voitti kisojen jääkiekkoturnauksen 2. divisioonan häviämättä otteluakaan. Vuonna 2018 joukkue osallistui IIHF:n 3. divisioonan karsintaan voittaen kaikki kolme otteluaan maalierolla 41–5, kun maalivahti Keremli Charyyevkin joutui torjumaan vain 29 kertaa 140 peliminuuttinsa aikana. Vuonna 2018 maan suurimmassa jäähallissa Winter Sports Palacessa oli tilaa 10 000 katsojalle. Halli sijaitsee Ašgabatissa, kuten monet muutkin maan jäähallit. Toukokuussa 2018 joukkue sijoitettiin ensimmäistä kertaa jääkiekon maailmanrankingiin, sijalle 49., eli toiseksi viimeiseksi. Maajoukkue nousi listalla peräti viisi sijaa kolmen vuoden aikana ja oli 44. sijalla vuonna 2021. Vuonna 2022 Turkmenistan osallistui maailmanmestaruuskilpailujen 3. divisioonan A-lohkon turnaukseen. == Sijoitukset == === Aasian talvikisat === * Vuonna 2017, 2. divisioona; 1. === Maailmanmestaruuskilpailut === * 2018 – 3. divisioonan karsinta; 1. * 2019 – 3. divisioona; 3. *2022 – 3. divisioona, A-lohko; 3. === Maailmanranking === * 2018, toukokuu – 49. * 2019 – 47. * 2020 – 45. * 2021 – 44. * 2022, helmikuu – 48. ==Lähteet== Luokka:Jääkiekkomaajoukkueet Luokka:Turkmenistanin urheilu
Dagmar Dolby

Dagmar Dolby (s. ) on yhdysvaltalainen perijätär, hyväntekijä ja miljardööri. Hän on äänentoiston uranuurtaja Ray Dolbyn (1933–2013) leski, ja peri yhdessä kahden poikansa kanssa mittavan omaisuuden, miltei puolet (43 %) hänen edesmenneen puolisonsa vuonna 1965 perustaman Dolby Laboratories -yhtiön omistuksesta. Maaliskuussa 2018 yhdysvaltalainen talousjulkaisu Forbes arvioi Dolbyn omistusten rahelliseksi arvoksi 4,0 miljardia dollaria. Dolby on tehnyt suuria lahjoituksia. Esimerkiksi brittiläinen Cambridgen yliopisto, jossa Ray Dolby aikoinaan teki fysiikan väitöskirjatyönsä, sai 53 miljoonaa dollaria kampuksensa laajentamiseen. Vuonna 2015 Dagmar Dolby lahjoitti Kalifornian yliopistolle (San Francisco) mielialahäiriöiden tutkimukseen 20 miljoonaa dollaria. Myös esimerkiksi Alzheimerin taudin tutkimus on saanut lahjoitusrahaa, jonka seurauksena San Fransiscossa toimii Dolbyn mukaan nimetty aivoterveyskeskus (Ray Dolby Brain Health Center). Ray Dolby sairasti ikääntyessään Alzerheimin tautia. Dagmar Dolby opiskeli Saksassa Heidelbergin yliopistossa. Hän on leski, kaksi lasta. ==Lähteet== Luokka:Yhdysvaltalaiset miljardöörit Luokka:Yhdysvaltalaiset hyväntekeväisyyden harjoittajat Luokka:Vuonna 1941 syntyneet Luokka:Elävät henkilöt
Viron draamateatteri

Viron draamateatteri () on Viron suurin puheteatteri. Draamateatteri toimii alun perin Tallinnan saksalaisen teatterin vuonna 1910 valmistuneessa rakennuksessa Tallinnassa. Teatterin vakituiseen henkilökuntaan kuuluu 37 näyttelijää ja 5 ohjaajaa. Kävijöitä teatterilla on vuosittain yli 100 000\. ==Historia== Viron draamateatterin nykyinen rakennus kuului alun perin Tallinnan saksalaiselle teatterille (saksa: Revaler Deutsches Theater), joka perustettiin vuonna 1795. Teatterin alkuperäinen rakennus sijaitsi Tallinnan Lai-kadulla, mutta se tuhoutui tulipalossa vuonna 1902. Uuden teatterin rakentamisesta järjestettiin kansainvälinen arkkitehtikilpailu vuonna 1906 ja uusi rakennus valmistui vuonna 1910. Viron itsenäistyttyä samaan rakennukseen muutti alivuokralaiseksi virolainen teatteri Draamastuudio Teater, joka sai vuonna 1937 uuden nimen Viron draamateatteri (Eesti Draamateater). Viron valtio hankki saksalaisen teatterin rakennuksen itselleen baltiansaksalaisten muutettua Saksaan vuonna 1939, jolloin siitä tuli Viron draamateatterin kotipaikka. Teatterin tarkempi nimi on muuttunut useampaan otteeseen ja esimerkiksi Neuvostoliitonaikana se tunnettiin nimellä Tallinna Riiklik Draamateater. Voldemar Pansosta tuli draamateatterin ohjaaja vuonna 1955 ja hän toimi teatterin johtajana vuosina 1970–1976. Pansoa on pidetty yhtenä virolaisen teatterin merkkihenkilöistä ja hän perusti teatterikoulun, sekä nuorisoteatterin. Kansallinen liike alkoi jälleen vahvistua 1980-luvulla, mikä näkyi myös teatterin ohjelmistossa. Jaan Kruusvall, Rein Saluri ja Mikk Mikiver toivat lavalle monia aiemmin kiellettyjä aiheita, kuten esimerkiksi monien virolaisten pakomatkat länteen ja metsäveljien toiminnan. Viron uuden itsenäisyyden jälkeen teatterin tärkeitä vaikuttajia ovat olleet esimerkiksi Madis Kõiv, Andrus Kivirähk, Juhan Viiding, Evald Hermaküla, Mati Unt, Hendrik Toompere ja Merle Karusoo. ==Teatteri== Viron draamateatterin vuonna 1910 valmistunut rakennus edustaa jugendin aikaista kansallisromanttista tyyliä. Rakennuksen suunnittelijat olivat pietarilaiset arkkitehdit Nikolai Vassiljev ja Aleksei Bobõr. Draamateatterin suuressa salissa on 436 paikkaa ja 1960-luvulla rakennetussa pienessä salissa on 170 paikkaa. Vuonna 2004 valmistui lisäksi 70-paikkainen maalisali (Maalisaal). Vuonna 2004 tehdyissä kunnostuksissa nykyaikaistettiin myös lavatekniikkaa. Vuonna 2009 lavan takaisiin tiloihin tehtiin täysremontti. Viron draamateatteri on Viron suurin puheteatteri ja sen vakituiseen henkilökuntaan kuuluu 37 näyttelijää ja 5 ohjaajaa. Vuosittain lavalle tuodaan noin kymmenen uutta näytelmää ja vierailijoita teatterissa on vuosittain yli 100 000. ==Lähteet== ==Aiheesta muualla== * Luokka:Viron teatterit Luokka:Tallinnan rakennukset ja rakennelmat
Marcos Valle

Marcos Kostenbader Valle (s. 14. syyskuuta 1943 Rio de Janeiro) on brasilialainen laulaja, lauluntekijä ja tuottaja. Hän on tuottanut useita tyylilajeja edustavaa musiikkia, muun muassa bossa novaa, sambaa sekä fuusiomusiikkia rockista, soulista, jazzista ja tanssimusiikista. ==Diskografia== *1963: Samba ”Demais” (Odeon) *1965: O Compositor e o Cantor (Odeon) *1966: Braziliance! (Warner/Odeon) *1968: Samba ’68 (Verve) *1968: Viola Enluarada (Odeon) *1969: Mustang côr de Sangue (Odeon) *1970: Marcos Valle (Odeon) *1971: Garra (Odeon) *1972: Vento Sul (Odeon) *1973: Previsão do Tempo (Odeon) *1974: Marcos Valle (Odeon) *1981: Vontade de Rever Você (Som Livre) *1983: Marcos Valle (Som Livre) *1986: Tempo da Gente (Arca Som) *1999: Nova Bossa Nova (Far Out) *2001: Escape (Far Out) *2001: Bossa Entre Amigos (Roberto Menescalin ja Wanda Sán kanssa) (Albatroz) – also on DVD *2003: Live in Montreal (Victor Biglionen kanssa) (Rob) – recorded in 2000 *2003: Contrasts (Far Out) *2005: Jet Samba (Dubas) *2008: Conecta: Ao Vivo no Cinematheque (live) (EMI) – also on DVD *2009: Página Central (Celso Fonsecan kanssa) (Biscoito Fino) *2010: Estática (Far Out) *2011: Valle Tudo (EMI) – nauhoitettu 1963–1974 *2012: Anos 80 (Discobertas) – nauhoitettu 1981–1986 *2012: Ensaio (Warner) – nauhoitettu vuonna 2001 *2013: Ao Vivo (Stacey Kentin kanssa) (Sony/BMG) ==Lähteet== ==Aiheesta muualla== Luokka:Bossa nova -laulajat Luokka:Brasilialaiset jazzmuusikot Luokka:Brasilialaiset laulajat Luokka:Brasilialaiset musiikkituottajat Luokka:Vuonna 1943 syntyneet Luokka:Elävät henkilöt
Dornstetten

Dornstetten on kaupunki Baden-Württembergin osavaltiossa Saksassa. Kaupunki sijaitsee Freudenstadtin piirikunnassa Karlsruhen hallintopiirissä. Kaupungissa asui 8 235 ihmistä kesäkuun 2022 lopussa. ==Lähteet== == Aiheesta muualla == *Kaupungin verkkosivut Luokka:Saksan kaupungit Luokka:Baden- Württembergin kunnat